Diari Oficial de la Generalitat Valenciana


Sumari del DOGV 2702, del 05-03-1996 (1996/837605)

RESOLUCIÓ de 9 de febrer de 1996, del president de la Comissió Territorial d'Urbanisme de València, per la qual es fa públic l'acord de la Comissió Territorial d'Urbanisme de 31 de gener de 1996 relativa a la modificació canvi de qualificació equipament de les Normes Subsidiàries d'Alfara del Patriarca.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2702

Data del DOGV
:   05-03-1996

Secció del DOGV
:   ALTRES DISPOSICIONS

Número del document
:   1996/837605


Data del document
:   09-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 9 de febrer de 1996, del president de la Comissió Territorial d'Urbanisme de València, per la qual es fa públic l'acord de la Comissió Territorial d'Urbanisme de 31 de gener de 1996 relativa a la modificació canvi de qualificació equipament de les Normes Subsidiàries d'Alfara del Patriarca.   
La Comissió Territorial d'Urbanisme de València, en la sessió del 31 de gener de 1996, va adoptar aquest acord:  
Vist l'expedient tramés per l'Ajuntament d'Alfara del Patriarca, relatiu a la modificació canvi de qualificació d'equipament de les Normes Subsidiàries, i, de conformitat amb aquests  
Antecedents de fet  
Primer  
El projecte es va aprovar inicialment el 13 de juliol de 1995. Després del pertinent període d'informació pública, va ser aprovat provisionalment el 26 d'octubre de 1995.  
Segon  
El projecte consta d'una memòria justificativa i plànols d'informació i d'ordenació, amb què es defineix perfectament la modificació desitjada.  
Han estat tramesos tres documents d'aprovació inicial i tres d'aprovació provisional, diligenciats com cal tots ells.  
Tercer  
El 23 de novembre de 1995 es van demanar informes a la Conselleria de Cultura, Educació i Ciència (Direcció General de Règim Econòmic), i a l'Ajuntament de Moncada. Havent transcorregut el termini establit legalment, es consideren emesos en sentit favorable.  
Quart  
L'objecte de la modificació és permutar la classificació de sòl urbà d'equipament d'una superfície de 72m2 a una altra de 493,95m2, que confronten amb sòl d'equipament escolar, a fi d'ampliar aquest equipament per a albergar un centre d'ensenyança secundària obligatòria.  
L'equipament amb la modificació proposada passa de 1.320m2 a 1.742m2, i no s'observa increment d'edificabilitat.  
Cinqué  
Alfara del Patriarca té normes subsidiàries del tipus B, aprovades definitivament per la Comissió Territorial d'Urbanisme el dia 27 d'octubre de 1987. La seua població, l'1 de gener de 1990, era de 2.844 habitants.  
Fonaments de dret  
Primer  
L'expedient ha estat tramés per triplicat, diligenciat com cal; està complet i s'ha tramitat conformement amb el que estableixen els articles 38 i 55 de la LRAU.  
Segon  
La Comissió Territorial d'Urbanisme és l'òrgan competent per a resoldre sobre l'aprovació definitiva de les normes subsidiàries, i de les modificacions, de conformitat amb la disposició transitòria setena i l'article 38.3 de la Llei reguladora de l'Activitat Urbanística, en relació amb l'article 15.10 del Decret 137/1990, de 30 de juliol, del Consell de la Generalitat Valenciana, que aprova el Reglament dels òrgans Urbanístics de la Generalitat Valenciana.  
En vista de tot això, la Comissió Territorial d'Urbanisme acorda:   
Aprovar definitivament la modificació canvi de qualificació d'equipament de les Normes Subsidiàries d'Alfara del Patriarca.  
L'Ajuntament d'Alfara del Patriarca haurà de notificar el contingut de l'acord a tots els particulars interessats en l'expedient de referència.  
Contra aquesta resolució, que no esgota la via administrativa, es podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, comptat a partir de la data de recepció de la present modificació.  
Tot això, sense perjudici de poder presentar qualsevol altre recurs que s'estime oportú.  
València, 9 de febrer de 1996.- El president de la Comissió Territorial d'Urbanisme: Fernando Modrego Caballero.